Kristi Moisto

Transpordiamet

[maantee@transpordiamet.ee](mailto:maantee@transpordiamet.ee) 16.04.2025 nr 5-6/23-1

**Riigitee nr 11106 Kuusalu tee km 0,73-0,85 bussipeatuse ja sõida-pargi parkla ning Tehnika tänava ristmiku põhiprojekti projekteerimistingimuste menetlusse kaasamine**

MTÜ Põhja-Eesti Ühistranspordikeskus ei saa anda omapoolset kooskõlastust esitatud materjali põhjal, teabe puudulikkuse tõttu.

Palume täpsustada ja selgitada esitatud projektiga seotud küsimusi:

1. Projekti eesmärgiks on märgitud Projekteerida keskkonna säästlikuma liikuvusmeetme raames Kuusalu aleviku serva ja riigitee 1 Tallinn – Narva tee vahetusse lähedusse „pargi ja sõida“ parkla koos bussipeatusega.
2. Lisa 1 Lisa 2 Eskiisjoonisel ei ole üheselt märgitud bussipeatuse/bussipeatuste asukohta, mis tähistatakse osutusmärgiga 541a. Palume tähistada peatuskohad. Lisaks palun välja tuua peatuskohtade arv. Kui on planeeritud mitu peatuskohta, siis kas üksteisele järgnevate peatuskohtade korral on arvestatud, et nn tagumine sõiduki liikumise võib toimuda enne esimese sõiduki liikuma hakkamist ehk kas on tagatud möödapääs esimeses sõidukist?
3. Kas eskiisprojektil Kuusalu teel tähistatud busside kujundite (helesinised ristkülikud) asukohta on mõeldud samuti täiendavad bussipeatused, mis tähistakse osutusmärgiga 541a? Palume tähistada peatuskohad.
4. Kas eskiisjoonisel välja toodud tee plaanide alusel võib aru saada, et pargi-reisi ala kasutamiseks ühissõidukite poolt on vajalik teostada Tallinn-Narva mnt poolt saabudes Kuusalu teelt vasakpööre, siis kohe parempööre ja Kuusalu keskuse poolt saabudes on vajalik teostada vasakpööre ja kohe teine vasakpööre ning ala väliskaarel on ühesuunaline liiklus?
5. Eskiisjoonisel on viidatud neljateljelisele ühissõidukile, mille pöörderaadius erineb kolmeteljelistest ühissõidukitest. Palun täpsustada sabloonkujundiga eskiisjoonisel 12 meetrise ühissõiduki pöörderaadiuse arvestusega, et bussi esiratastest eespoole ja tagaratastest tahapoole ulatuv osa ei ületaks pöörete tegemisel sõiduteede äärekive.
6. Projektis viidatud asukohale on täna lähimad bussipeatused Kuusalu keskus (kood 30601-1 ja kood 30607-1) ca 200 m kaugusel ja riigiteelt 1 Tallinn – Narva tuleval rambil Kuusalu tee (kood 30604-1) ca 200 m kaugusel.   
   Kas kõnealuse projekti raames likvideeritakse olemasolevad bussipeatused sh peatuses Kuusalu keskus tagasipööre läbi parklaala?   
   Kui jah, siis kuidas on planeeritud Tallinn – Narva mnt liikuvate kaugbussiliinide suunamine projekti alale?
7. Kas pargi-reisi ühissõidukite ala on kasutamiseks samuti turismi ja juhuveo bussidele? Kui jah, siis kuidas tagatakse kaugbussiliinidele peatuste ala kasutus.

Täpsustuste esitamise korral saame kujundada oma arvamuse. Täpsustused lisada palun nii selgituskirja kui eskiisjoonisele.

Lugupidamisega

*/digitaalselt allkirjastatud/*

Andrus Nilisk

Tegevdirektor

Mikk Räli 6406789

[mikk.räli@ytkpohja.ee](mailto:mikk.räli@ytkpohja.ee)